open-index/open-wikipedia-markdown huggingface dataset:
Η τρελή οικογένεια του Μάλκολμ

Το **Malcolm in the Middle** (στα Ελληνικά «*Η τρελή οικογένεια του Μάλκολμ*») είναι μια αμερικάνικη κωμική σειρά η οποία δημιουργήθηκε από τον Λίνγουντ Μπούμερ για το τηλεοπτικό δίκτυο Fox Broadcasting  Company. Η σειρά έκανε πρεμιέρα στις 8 Ιανουαρίου 2000, και ολοκληρώθηκε στις 14 Μαΐου 2006, μετά από 7 σαιζόν και 151 επεισόδια. Η σειρά επαινέθηκε από τους κριτικούς και κέρδισε ένα βραβείο Peabody, επτά Βραβεία Έμμυ, ένα Βραβείο Γκράμι και ήταν υποψήφια για επτά Χρυσές Σφαίρες. Ακολουθεί τη ζωή του Μάλκομ, ενός εφήβου με δυο μεγαλύτερα αδέρφια και ένα μικρό αδερφάκι (σε επόμενα επεισόδια δυο μικρά αδέρφια), τα οποία ζουν με την μητέρα τους και τον πατέρα τους, δυο αυστηρούς γονείς, εναντίον των οποίων συχνά επαναστατούν τα υπόλοιπα αδέρφια. 

Στη σειρά παίζει ο Φράνκι Μουνίζ το ρόλο του Μάλκομ, του πιο έξυπνου αλλά και λιγότερο δημοφιλούς αδερφού. Ο Κρίστοφερ Μάστερσον είναι ο μεγαλύτερος αδερφός του, Φράνσις, ένας πρώην επαναστάτης ο οποίος, κατά τα προηγούμενα επεισόδια, ήταν σε στρατιωτικό σχολείο, αλλά αργότερα παντρεύεται ενώ ζει και εργάζεται σε ένα ξενοδοχείο. Ο Τζάστιν Μπέρφιλντ είναι ο Ρις, ένας μαθητής Λυκείου, αλλά και μεγαλύτερος από τον Μάλκομ. Τον μικρότερο αδερφό, Ντιούι τον υποδύεται ο Έρικ Περ Σάλιβαν, ενώ τους γονείς Λόις και Χαλ, τους υποδύονται οι Τζέιν Κάτζμαρεκ και Μπράιαν Κράνστον αντίστοιχα. Ένας άλλος αδελφός, ο Τζέιμι (Τζέιμς και Λούκας Ροντρίγκεζ), παρουσιάστηκε ως ο πέμπτος γιος του Χαλ και της Λόις στο τέλος της τέταρτης σεζόν, με μια ακόμη εγκυμοσύνη στο φινάλε της σειράς να παραπέμπει σε ένα έκτο παιδί.

Η σειρά έχει προβληθεί σε πάνω από 57 χώρες και είναι γνωστή παγκοσμίως. Στην Ελλάδα, η σειρά προβάλλεται κατά καιρούς από το Μακεδονία TV και από το συνδρομητικό κανάλι Universal Channel από την συνδρομητική πλατφόρμα του ΟΤΕ OTE TV (πρώην Conn-x TV).

Μια αναβίωση τεσσάρων επεισοδίων, *Η Τρελή Οικογένεια του Μάλκολμ: Η Ζωή είναι Ακόμα Άδικη*, θα κυκλοφορήσει στο Disney+ το 2026, με τους Κάλεμπ Έλσγουορθ-Κλαρκ και τους Άνθονι Τιμπάνο αντίστοιχα να αντικαθιστούν τον Σάλιβαν και τους αδελφούς Ροντρίγκεζ ως Ντιούι και Τζέιμι.

## Επισκόπηση Σειράς

## Παραπομπές


## Εξωτερικοί σύνδεσμοι
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Fox
Κατηγορία:Sitcoms
Πίστρος Εχινάδων

Ο **Πίστρος** είναι μια νησίδα του Ιονίου πελάγους και βρίσκεται ανατολικά της Ιθάκης. Ανήκει στο νησιωτικό σύμπλεγμα των Εχινάδων.

Κατηγορία:Εχινάδες
Καλαφάτισμα

Το **καλαφάτισμα**, ή τεχνικώς ***διάναξη***, είναι η επίσημη ονομασία της τελειωτικής εργασίας στην ξυλοναυπηγική (πριν το τελικό φινίρισμα), που κοινώς λέγεται *«καλαφάτισμα»* των ξύλινων σκαφών και πλοιαρίων.

Κατά την εργασία αυτή γίνεται πλήρωση των μεταξύ των ξύλινων μαδεριών, είτε πλευρικών είτε καταστρώματος, ανοικτών αρμών με στουπί, που οι καλούμενοι τεχνίτες - *διανάκτες*, κοινώς λεγόμενοι και *«καλαφάτες»* -εκ του γαλλικού όρου- συστρέφουν με το χέρι σε σχήμα κλώσματος και το εισάγουν μεταξύ των αρμών με τη βοήθεια ειδικού εργαλείου, της σμίλης (κοινώς «καλαφατικό»), και με ένα ξύλινο σφυρί που ονομάζεται *τυπόδος* (κοινώς «ματσόλα»).

Κατά τη διάναξη δεν γεμίζονται τελείως οι αρμοί, μέχρι της επιφάνειας των σανιδωμάτων, αλλά αφήνεται ένα κενό περίπου ενός δακτύλου. Στη συνέχεια αυτό γεμίζεται με πίσσα, προκειμένου έτσι να διατηρηθεί η στεγανότητα των σανιδωμάτων που, όσο τέλεια και αν είναι η συναρμογή τους, είναι αδύνατον να επιτευχθεί χωρίς τη διάναξη. Με το καλαφάτισμα, τελικά το ξύλινο σκάφος/πλοιάριο ως σύνολο στερεώνεται καλλίτερα, καθώς και οι αντοχές του μεγαλώνουν.

Η εργασία της διάναξης γίνεται μετά την ανέλκυση του σκάφους στη ξηρά και τον καθαρισμό των υφάλων του και εφόσον το σκάφος έχει πλέον στεγνώσει καλά. Αντίθετα, η εργασία αυτή στο κατάστρωμα μπορεί να γίνει οποτεδήποτε, αρκεί να είναι στεγνό (ξηραμένο) το ξύλο.

Η διάναξη είναι η πλέον επίπονη και χρονοβόρος εργασία στα ξύλινα σκάφη και η πιο χαρακτηριστική που παρατηρείται στα καρνάγια.

## Παραπομπές


Κατηγορία:Συντήρηση πλοίου
Κατηγορία:Ναυτική τέχνη
Κατηγορία:Ξύλο
Δεσποτικές εορτές

Οι δεσποτικές εορτές διακρίνονται σε δύο κατηγορίες τις "*ακίνητες*" και τις "*κινητές δεσποτικές εορτές*" λαμβάνοντας τον χαρακτηρισμό αυτό από την σταθερή κατ' έτος, ή όχι, ημερομηνία εορτής αυτών.

Έτσι στις ακίνητες περιλαμβάνονται τα Χριστούγεννα, η Περιτομή του Ιησού, τα Θεοφάνια, η Υπαπαντή, η Μεταμόρφωση και η εορτή του Τιμίου Σταυρού.
 
Οι κινητές δεσποτικές έχουν ως επίκεντρο την εορτή της Ανάστασης, η οποία εορτάζεται κατ' έτος ημέρα Κυριακή, σύμφωνα με τον καθορισμό της Α΄ Οικουμενικής Συνόδου της Νίκαιας.

Κατηγορία:Χριστιανικές εορτές και τελετές
Κατηγορία:Δεσποτικές εορτές
Κατηγορία:Θρησκευτικές εορτές και τελετές
Σοφία Εχινάδων

**Σοφία** ή **Σοφιά** είναι μια ακατοίκητη νησίδα του νησιωτικού συμπλέγματος των Εχινάδων, που βρίσκονται στο Ιόνιο πέλαγος, και συγκεκριμένα ανατολικά από την Ιθάκη και δυτικά από την Αιτωλοακαρνανία. Είναι το πέμπτο μεγαλύτερο νησί του συμπλέγματος μετά τον Πεταλά, την Οξεία, την Δρακονέρα και το Προβάτι. Έχει έκταση 1 τ.χλμ., όπως η Μάκρη. Το νησί αγοράστηκε απο τον διάσημο ποδοσφαιριστή Λιονέλ Μέσι.

## Εξωτερικοί σύνδεσμοι
* Sofia on GTP Travel Pages (στα Αγγλικά και στα Ελληνικά)

Κατηγορία:Εχινάδες
55565 Άγια

Ο αστεροειδής **Άγια** είναι ένα Μεταποσειδώνιο αντικείμενο (TNO) που ανακαλύφθηκε το 2002 και αποτελεί ένα Κλασικό Αντικείμενο της Ζώνης του Κάιπερ (CKBO ή "cubewano").

Μετρήσεις με το Διαστημικό Τηλεσκόπιο Σπίτζερ επιβεβαίωσαν ότι ο Άγια είναι ένας αξιόπιστος υποψήφιος πλανήτης νάνος (έχει δηλαδή αρκετά μεγάλη μάζα ώστε να έχει λάβει ένα σχεδόν σφαιρικό σχήμα), καθώς η διάμετρός του υπολογίσθηκε σε 734 ± 110 χλμ. για άλβεδο 0,12. Το κάτω όριο για τη διάμετρο ενός πλανήτη νάνου είναι περίπου 400 χλμ. Η τροχιά του βρίσκεται κοντά στην «κλιτύ του Κάιπερ».

## Επιφάνεια

thumb|left|upright=1.5|Το Άγια σε σύγκριση με άλλα 12 αντικείμενα.
Ανάλυση φασμάτων του Άγια από το ΕΝΑ φανερώνει την απουσία πάγου νερού (σε αντίθεση με τον 50000 Κουάοαρ, που έχει παρόμοιο, κοκκινωπό, χρώμα).

## Απόσταση

[thumb|upright=1.5|Η [τροχιά του (55565) Άγια.]]
Στην εποχή μας ο Άγια απέχει 46,5 AU από τον Ήλιο. Τον πλησιάζει όμως και θα φθάσει στο περιήλιο της τροχιάς του περί το έτος 2079.

## Εξωτερικοί σύνδεσμοι
* Τροχιακά στοιχεία στο AstDyS
* AW197;orb=1 Προσομοίωση τροχιάς από το JPL

## Παραπομπές

* Cruikshank, D., et al. *High Albedo KBO (55565)2002 AW<sub>197</sub>*, The Astronomical Journal Letters, 624,53 (May 2004). Abstract
* Doressoundiram, A.; Barucci, M. A.; Tozzi, G. P.; Poulet, F.; Boehnhardt, H.; de Bergh, C.; Peixinho, N. *Spectral characteristics and modeling of the trans-neptunian object (55565) 2002 AW197 and the Centaurs (55576) 2002 GB10 and (83982) 2002 GO9: ESO Large Program on TNOs and Centaurs*. Planetary and Space Science, **53**, Issue 14-15, p.&nbsp;1501-1509 (2005). Abstract

Άϊα
Άϊα
Σταμφάνη Στροφάδων

Η **Σταμφάνη** είναι το μεγαλύτερο και το νοτιότερο νησί των Στροφάδων (το άλλο είναι η Άρπυια). Είναι ένα σχετικά επίπεδο και αρκετά εύφορο νησί. Η δεύτερη και μικρότερη νησίδα Άρπυια βρίσκεται βορειότερα και χωρίζεται από τη Σταμφάνη με επικίνδυνα αβαθή που περιλαμβάνουν σκoπέλους και υφάλους.

Στη Σταμφάνη ξεχωρίζει το κτίσμα της μονής του Σωτήρος, γνωστή και ως Καστρομονάστηρο από το μεγάλο τείχος της ύψους 25 μ. Χτίστηκε τον 13ο αιώνα και σ' αυτή βρίσκεται ο τάφος του Αγίου Διονυσίου. Τα τελευταία χρόνια έχουν γίνει εργασίες αποκατάστασης της μονής.

Η πρόσβαση γίνεται μόνο μέσω θάλασσας με ιδιωτικό σκάφος ή εκδρομικό πλοιάριο. 

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στη Σταμφάνη Στροφάδων  

## Παραπομπές


thumb|left|280px|Η μονή του Σωτήρος στην Σταμφάνη.
[thumb|280px|Το μοναστήρι του Σωτήρος στις Στροφάδες, [χαλκογραφία του (en) από το βιβλίο , Παρίσι 18ος    
]]

Κατηγορία:Επτάνησα
Σταμφάνη
Κατηγορία:Ελληνικές βραχονησίδες
Ρόουζ Μακ Γκάουαν

Η **Ρόζα Αριάνα ΜακΓκάουαν** (**Rósa Arianna McGowan**, 5 Σεπτεμβρίου 1973) είναι Αμερικανίδα ηθοποιός και μοντέλο. Είναι γνωστή για το ρόλο της ως *Paige Matthews* στην επιτυχημένη σειρά φαντασίας και μυστηρίου *[[Οι Μάγισσες]]* από το τηλεοπτικό δίκτυο Warner Bros.

Έχει εμφανιστεί και πρωταγωνιστήσει σε αρκετές ταινίες του Χόλιγουντ όπως *The Doom Generation*, *[[Scream]]*, *Jawbreaker* και *Grindhouse*. Ήταν μέχρι πρόσφατα η συμπαρουσιάστρια των ταινιών της TCM για το πρόγραμμα The Essentials. Έπαιξε την Αν Μάργκαρετ στη μίνι σειρά του CBS *Elvis*.
## Βιογραφία
Γεννήθηκε στις 5 Σεπτεμβρίου του 1973 στη Φλωρεντία της Ιταλίας από Αμερικανίδα μητέρα και Ιρλανδό πατέρα. Μαζί με τους γονείς της και σε ηλικία 10 ετών, μετακόμισε στο Όρεγκον των ΗΠΑ. Αργότερα πήγε στο Λος Άντζελες, όπου γνώρισε τον σκηνοθέτη Γκρεγκ Αράκι, ο οποίος της έδωσε έναν ρόλο στην ταινία του *Doom Generation* (1995).

Ήταν αρραβωνιασμένη με τον ροκ μουσικό Μέριλυν Μάνσον (από το 1998 έως και το 2001). Αργότερα δήλωσε ότι χώρισε με τον Μάνσον γιατί είχε βαρεθεί το rock n roll στυλ ζωής. Όταν πιέστηκε περισσότερο, παραδέχθηκε ότι η χρήση ναρκωτικών ήταν η πραγματική αιτία χωρισμού τους.

## Καριέρα
Το 2001, η Ρόουζ Μακ Γκάουαν ανέλαβε το ρόλο της Πέιτζ Μάθιους (Paige Matthews) στη διάσημη τηλεοπτική σειρά φαντασίας και δράσης *[[Οι Μάγισσες]]*. Η Γκάουαν εισάγεται στο έργο στον 4ο κύκλο και μένει μέχρι το τέλος της σειράς, η οποία αποτελείται από 8 κύκλους. Μετά το τέλος τής έβδομης σαιζόν τής προτάθηκε να γίνει παραγωγός της σειράς, πρόταση την οποία απέρριψε. Η σειρά ολοκληρώθηκε στις 21 Μαΐου 2006 και έχει θεωρηθεί μία από τις πιο επιτυχημένες σειρές φαντασίας στην ιστορία της τηλεόρασης.

Το Μάιο του 2005, η Μακ Γκάουαν υποδύθηκε την Αν Μάργκαρετ στη μίνι-σειρά του τηλεοπτικού δικτύου CBS, *"Elvis"*. Τον ίδιο χρόνο, δάνεισε την φωνή της στο βιντεοπαιχνίδι *Darkwatch*, το οποίο κυκλοφόρησε για τις κονσόλες PlayStation 2 και Xbox.

Το 2006 είχε ένα μικρό ρόλο στην ταινία *The Black Dahlia*. Τον επόμενο χρόνο πρωταγωνίστησε στις δυο ταινίες *Planet Terror* και *Death Proof*, γνωστές με το συλλογικό τίτλο *Grindhouse*.

## Εργογραφία

### Κινηματογράφος

### Τηλεόραση

### Βιντεοπαιχνίδια

## Παραπομπές


## Εξωτερικοί σύνδεσμοι
* Ρόουζ ΜακΓκάουαν στο IMDb

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί βιντεοπαιχνιδιού
Ντίνο Μέρλιν

Ο **Ντίνο Μέρλιν** (*Dino Merlin*), πραγματικό ονοματεπώνυμο Εντίν Ντερβισχαλίντοβιτς (*Edin Dervišhalidović*, 12 Σεπτεμβρίου 1962) είναι Βόσνιος τραγουδιστής, συνθέτης και μουσικός. Γεννήθηκε στο Σαράγεβο της Βοσνίας και Ερζεγοβίνης. Είναι ένας από τους πιο διάσημους τραγουδιστές και συνθέτες της χώρας του και επίσης αρκετά δημοφιλης σε άλλες χώρες της πρώην Γιουγκοσλαβίας, όπως η Σερβία, η Κροατία, το Μαυροβούνιο, η Βόρεια Μακεδονία και η Σλοβενία.

## Μουσική καριέρα

Ο Εντίν Ντερβισαλίντοβιτς ίδρυσε το συγκρότημα **Merlin** το 1983 με το οποίο ηχογράφησε 5 άλμπουμ. Ξεκίνησε τη σόλο καριέρα του με το όνομα **Ντίνο Μέρλιν** το 1991 και μέχρι τώρα έχει ηχογραφήσει 5 άλμπουμ: το *Moja bogda sna* το 1993, το *Fotografija* το 1995, το *Sredinom* το 2000, το *Burek* το 2004, το *Ispočetka* το 2008 και 2 live άλμπουμ, το *Vječna vatra* το 1999 και το *Live Koševo 2004* το 2005.

Ο **Ντίνο Μέρλιν** έγραψε τον πρώτο εθνικό ύμνο της Βοσνίας και Ερζεγοβίνης με τίτλο *Jedna si, jedina*. Έχει πάρει μέρος στον διαγωνισμό της Eurovision το 1993 σαν συνθέτης και το 1999 στην Ιερουσαλήμ σαν συνθέτης και τραγουδιστής (τραγουδώντας το *Putnici* σε ντουέτο με τη Γαλλίδα Beatrice). Έχει πάρει επίσης μέρος σε μεγάλα ευρωπαϊκά φεστιβάλ, όπως στο φεστιβάλ της Κοπεγχάγης το 1996 και την Turkovision το 1997.

## Δισκογραφία

**Με το συγκρότημα Merlin:**

* Kokuzna vremena (1985)
* Teško meni sa tobom (a još teže bez tebe) (1986)
* Merlin (1987)
* Nešto lijepo treba da se desi (1989)
* Peta strana svijeta (1990)

**Σόλο καριέρα:**

* Moja bogda sna (1993)
* Fotografija (1995)
* Live: Vječna vatra (1999) - live άλμπουμ
* Sredinom (2000)
* Burek (2004)
* Live Koševo 2004 (2005) - live άλμπουμ
* Ispočetka (2008)

**Συλλογές άλμπουμ:**

* Najveći hitovi (1990) – με το συγκρότημα Merlin
* Balade (1995) - με το συγκρότημα Merlin
* Najljepše pjesme (1995) - με το συγκρότημα Merlin
* Rest of the Best (1995) - με το συγκρότημα Merlin
* The Best of Dino Merlin (2001)

**DVD**

* Live Koševo (2005)
* Koševo 19. Juli (2009)

## Εξωτερικοί σύνδεσμοι
* 

Κατηγορία:Βόσνιοι τραγουδιστές
Κατηγορία:Βόσνιοι συνθέτες
Κατηγορία:Βόσνιοι μουσικοί
Κατηγορία:Γιουγκοσλάβοι τραγουδιστές
Κατηγορία:Γιουγκοσλάβοι συνθέτες
Κατηγορία:Γιουγκοσλάβοι μουσικοί
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2011
Τέμενος Μπόντρουμ

Η **Μονή του Μυρελαίου** ήταν ελληνικό χριστιανικό μοναστήρι στην Κωνσταντινούπολη, που μετά την οθωμανική κατάκτηση της πόλης μετατράπηκε σε τέμενος, σήμερα γνωστό ως **Μπόντρουμ Τζαμί** (Τουρκικά: *Bodrum Camii*) ή ως *Μεσίχ Πασά Τζαμί* (Τουρκικά:Mesih Paşa Camii). Βρίσκεται στον δήμο Φατίχ, στη συνοικία που ονομάζεται «Λαλελή», κοντά σε μια πολύ στενή δίοδο περικυκλωμένη από ψηλά τείχη, κυπαρίσσια και κατοικίες.

## Περιγραφή της μονής
Πίσω από τη μονή υπήρχαν αρχαιότερα κτίρια, το καλούμενο «Χρυσοκάμαρον» και ένας κοντινός ξενώνας, από τα οποία δεν έχουν μείνει ούτε ερείπια ούτε ίχνη. Ο Κ. Βυζάντιος μνημονεύει τον Γάλλο περιηγητή Σαρλ Περτουζιέ, ο οποίος κακίζει «*το άρρυθμον της οικοδομής, και της των κιόνων αρμονίας το πλημμελές*».

## Ιστορία της μονής
μικρογραφία|αριστερά|250px|Χαρακτικό με το Τέμενος το 1877.
Η μονή αυτή ήταν γυναικεία. Χτίστηκε από τον Αυτοκράτορα Ρωμανό Α΄ Λακαπηνό, ο οποίος βασίλευσε από το έτος 920 μέχρι το 946. Γι' αυτό ονομάζεται επίσης «Μονή βασιλική» και «Μονή Ρωμανού». Κατά τον Σουΐδα, ήταν άλλοτε οίκος του Κρατερού. Ο Γεώργιος Κωδινός μνημονεύει δύο Μυρέλαια, στα οποία έρρεαν πολλά μύρα, και γι'αυτό ονομάστηκαν Μυρέλαια. Σύμφωνα με τις περιγραφές, το κτίριο είναι αρχαιότερο του Λακαπηνού, αφού δύο αιώνες νωρίτερα ο Κωνσταντίνος Ε΄ "διαβαίνοντας εκείθεν εκάλεσε το Μυρέλαιον *Ψαρέλαιον*, λόγω των ιχθύων και ελαιών", από τα οποία συνήθως εκτρέφονταν οι εκεί μονάζουσες. Σήμερα η μονή έχει μετατραπεί σε τέμενος με το όνομα «Μποντρούμ τζαμί» λόγω των υπογείων του. Ιδρυτής του τεμένους ήταν ο βεζίρης Μεσίχ Αλή πασάς, ο οποίος και το πλούτησε. Ο Μεσίχ Αλή πασάς αργότερα έπεσε και έσπασε το πόδι του σε μια προσπάθεια κατάσβεσης πυρκαγιάς στον Γαλατά και πέθανε το 1501 από την πληγή του αυτή.

## Τα κειμήλια της μονής
Ο Ιωάννης Σκυλίτζης λέει, ότι το σώμα του Αυτοκράτορα Λακαπηνού ετέθη στην νεουργηθείσα Μονή του Μυρελαίου. Ο Λέων Γραμματικός αναφέρει ότι ο Ρωμανός μετά από την εκ θρόνου κατάβασή του αναπαυόταν στη νήσο Πρώτη, όπου και απεβίωσε, «και το σώμα αυτού εν τη πόλει διακομισθέν, εν τη αυτού απετέθη μονή». Στην ίδια μονή τάφηκαν η σύζυγός του Θεοδώρα και η θυγατέρα του Ελένη (η σύζυγος του Κωνσταντίνου Ζ΄), καθώς και τα οστά του Μαυρίκιου, τα οποία μέχρι τότε ήταν θαμμένα κοντά στην Ξυλόκερκη πύλη.

## Πηγές

* 

Κατηγορία:Μοναστήρια στην Κωνσταντινούπολη
Κατηγορία:Τζαμιά στην Κωνσταντινούπολη
Ακρόπολη (συνοικία)

Η συνοικία της **Ακρόπολης** στην Αθήνα βρίσκεται κατά μήκος της οδού Διονυσίου Αρεοπαγίτου, ανάμεσα στην Ακρόπολη και τον λόφο Φιλοπάππου. Από την πλευρά αυτή βρίσκεται η είσοδος για την Ακρόπολη, όπως επίσης και για το Ωδείο Ηρώδου του Αττικού. Η περιοχή είναι απ' τις πιο ανεπτυγμένες τουριστικά, καθώς δέχεται τον μεγαλύτερο αριθμό τουριστών και επισκεπτών απ' όλες τις περιοχές της Αθήνας.

Στην περιοχή της Ακρόπολης έχει κατασκευαστεί το νέο Μουσείο της Ακρόπολης. Από τη συνοικία διέρχεται η γραμμή 2 του μετρό και η περιοχή εξυπηρετείται από τον σταθμό Ακρόπολη που βρίσκεται εκεί.

## Πρόσωπα
* Αλίκη Αλεξανδράκη, ηθοποιός 
*Γιάννης Μποσταντζόγλου, ηθοποιός 
*Λευτέρης Παπαδόπουλος, στιχουργός και δημοσιογράφος 
*Αλέξανδρος Σταύρου, ηθοποιός 
* SNIK, ράπερ 

## Φωτοθήκη

Αρχείο:Acroplis from Filopappos Hill - panoramio - Robert Freeman.jpg|Ακρόπολη Αθηνών (1)
Αρχείο:View of the Acropolis Athens (pixinn.net).jpg|Ακρόπολη Αθηνών (2)
Αρχείο:20100410 athina112.JPG|Ακρόπολη Αθηνών (3)
Αρχείο:Афины Вид на Акрополь и Ликабет с холма Филопаппа.jpg|Λόφος Φιλοπάππου


## Δείτε επίσης
*Ακρόπολη
*Ακρόπολη Αθηνών
*Αθήνα

## Παραπομπές


## Εξωτερικοί σύνδεσμοι
*Υπουργείο πολιτισμού, πληροφορίες για την Ακαδημία Αθηνών

Ακροπολη
Συνοικια
Μύρωνας Συκιδήτης

Ο μοναχός **Μύρωνας Συκιδίτης**, υπήρξε λόγιος του Βυζαντίου.

## Βιογραφικά στοιχεία
Έζησε την εποχή του αυτοκράτορα Αλέξιου Γ' Άγγελου (1195-1203). Υποστήριξε στην σύνοδο που έγινε το 1199 ότι οι πιστοί κοινωνούν το φθαρτό και νεκρό σώμα του Χριστού και όχι το αναστημένο - ανακαινισμένο σώμα του. Καταπολεμήθηκε η διδασκαλία του Συκιδίτη με το δόγμα της αντίδοσης των ιδιωμάτων στις δύο φύσεις του Χριστού μετά την ένωση της σαρκώσεως του Λόγου. Η εκκλησία στηριζόμενη στο δόγμα της Χαλκηδόνας της Δ' Οικουμενικής Συνόδου και την δυοφυσιτική Χριστολογική φόρμουλα *Εις Χριστόν εν δύο φύσεσι...* καταδίκασε τον μοναχό Συκιδίτη για να λάβει τέρμα η έριδά του. Αποφάσισε ότι η Θεία Ευχαριστία συνδέεται με το *θριαμβεύον απ' τον θάνατο* αναστημένο σώμα του Χριστού.
## Παραπομπές


Κατηγορία:Βυζαντινοί λόγιοι
Κατηγορία:Βυζαντινοί μοναχοί
Πετράλωνα

Τα **Πετράλωνα** είναι συνοικία της Αθήνας. Εκτείνονται από την οδό Πειραιώς μέχρι το λόφο Φιλοπάππου και από την οδό Χαμοστέρνας μέχρι τη γέφυρα Πουλόπουλου. Βρίσκονται βόρεια του Ταύρου και της Καλλιθέας, στα ανατολικά συνορεύουν με το Κουκάκι, βορειοανατολικά με το Θησείο και στα βορειοδυτικά με το Γκάζι.   

Χωρίζονται από τις γραμμές της Γραμμής 1 του μετρό σε Άνω και Κάτω Πετράλωνα.  

Τα Πετράλωνα είναι περιοχή με χαμηλά κυρίως κτίσματα, που γνώρισε έντονη ανοικοδόμηση, ήδη από την δεκαετία του 1950. Η συνοικία πήρε αυτό το όνομα επειδή παλιά υπήρχαν εκεί μεγάλα πέτρινα αλώνια τα οποία χρησιμοποιούσαν οι κάτοικοί της για να αλωνίζουν τα σιτηρά τους.

Το τμήμα της συνοικίας που βρίσκεται δυτικά των γραμμών του μετρό στα παλιά χρόνια ονομαζόταν **Κατσικάδικα** επειδή εκεί σύχναζαν πολλοί αιγοβοσκοί οι οποίοι περιφέρονταν με τις κατσίκες τους στους δρόμους και μοίραζαν το γάλα στους κατοίκους.

Η περιοχή εξυπηρετείται συγκοινωνιακά από τον ομώνυμο σταθμό του μετρό, καθώς και γραμμές λεωφορείων και τρόλεϊ.

## Εξωτερικοί σύνδεσμοι
* 
* 

Κατηγορία:Συνοικίες και περιοχές Αθήνας
Πετράλωνα (αποσαφήνιση)

Το λήμμα **Πετράλωνα** μπορεί να αναφέρεται:

*Στη συνοικία Πετράλωνα του Δήμου Αθηναίων.
*Στο σταθμό Πετράλωνα του της γραμμής 1 του Μετρό.
*Στο σιδηροδρομικό σταθμό Πετραλώνων Βόλου.
*Στον Α.Σ. Πετράλωνα, ποδοσφαιρικό σύλλογο της Αθήνας.
*Στο σπήλαιο των Πετραλώνων που βρίσκεται σε κοντινή απόσταση από το χωριό Πετράλωνα Χαλκιδικής.

στους οικισμούς:

*Πετράλωνα Αιτωλοακαρνανίας
*Πετράλωνα Ευρυτανίας
**Πετράλωνα Αγράφων Ευρυτανίας
**Πετράλωνα Κτημενίων Ευρυτανίας
*Πετράλωνα Ηλείας
*Πετράλωνα Ιωαννίνων
*Πετράλωνα Μεσσηνίας
*Πετράλωνα Χαλκιδικής

Κατηγορία:Αποσαφηνίσεις ελληνικών τοπωνυμίων
Ριζούπολη Αθηνών

Η **Ριζούπολη** είναι συνοικία της Αθήνας που βρίσκεται στα βόρεια του δήμου Αθηναίων, ανάμεσα στον Περισσό, τη Νέα Ιωνία και τα Άνω Πατήσια. Συνορεύει επίσης με τη συνοικία του Προμπονά. Από τη Ριζούπολη διέρχεται ο ηλεκτρικός σιδηρόδρομος και η περιοχή εξυπηρετείται από τον σταθμό Άνω Πατησίων ή τον σταθμό Περισσού. Στην περιοχή της Ριζούπολης βρίσκεται το γήπεδο της ομάδας του Απόλλωνα Σμύρνης.

## Ιστορικά στοιχεία
Η ονομασία της περιοχής οφείλεται στον Ιωάννη Ριζόπουλο (αρχικά *Ριζόπολη*, μετέπειτα *Ριζούπολη*) ο οποίος στις αρχές του 20ού αιώνα κατασκεύασε σπίτια, καταστήματα, δρόμους κλπ., καθώς ως τότε η περιοχή ήταν ημιαγροτική. Μετά τη Μικρασιατική καταστροφή δημιουργήθηκαν προσφυγικοί οικισμοί, ενώ αργότερα η Ριζούπολη υπήρξε βιομηχανική περιοχή και ακόμα και σήμερα συναντώνται εκεί παλιά εγκαταλελειμμένα εργοστάσια και αποθήκες. Την τελευταία δεκαετία, πολλά εργοστάσια αναπλάσσονται και διαμορφώνονται σε εμπορικά καταστήματα ή γραφεία εταιριών ενώ υπάρχει και ανοικοδόμηση νέων πολυκατοικιών.

## Το σπήλαιο Προφήτη Ηλία Ριζούπολης
μικρογραφία|Ι.Ν. Προφήτη Ηλία Ριζουπόλεως
Στην περιοχή της Ριζούπολης, κοντά στην εκκλησία του Προφήτη Ηλία υπάρχει υπόγειο σπήλαιο έκτασης 2.500 τ.μ.. Πρόκειται για το μεγαλύτερο σπήλαιο της περιοχής του λεκανοπεδίου της Αττικής. Στο σπήλαιο έχουν εντοπιστεί ίχνη ανθρώπινης παρουσίας από την 5η χιλιετία π.Χ. Πιστεύεται πως χρησιμοποιήθηκε ως κρησφύγετο από τον λήσταρχο Νταβέλη. Το σπήλαιο σήμερα έχει υποστεί καταστροφές από την οικοδόμηση της περιοχής που προχώρησε παρά τις προειδοποιήσεις των ειδικών για μειωμένη στατικότητα. Η είσοδος του σπηλαίου είναι κλειστή και βρίσκεται σε περιφραγμένο οικόπεδο. 

## Παραπομπές


## Πηγή
* Καθημερινή: Ο πύργος της Ριζούπολης

## Εξωτερικοί σύνδεσμοι

* Σπήλαιο Ριζούπολης - Φωτογραφίες  (Blog - Σπηλαιολογία)

Κατηγορία:Συνοικίες και περιοχές Αθήνας
Αστεροσκοπείο (Αθήνα)

Το **Αστεροσκοπείο** είναι συνοικία της Αθήνας και βρίσκεται απέναντι από την Ακρόπολη, κάτω από τον λόφο του Αστεροσκοπίου, από τον οποίον έλαβε και το όνομά της. Το Αστεροσκοπείο χτίστηκε το 1842 με δωρεά του Γεωργίου Σίνα.   Διασχίζεται από την οδό Αποστόλου Παύλου που πλέον έχει πεζοδρομηθεί και συνορεύει με το Θησείο. Το Αστεροσκοπείο είναι από τις συνοικίες της Αθήνας που οικοδομήθηκαν σε προπολεμικές περιόδους και διαθέτει ακόμα αρκετά νεοκλασικά σπίτια. Είναι σχετικά μικρής έκτασης συνοικία.

## Παραπομπές


Κατηγορία:Συνοικίες και περιοχές Αθήνας
Ντίτερ Άλτχαους

Ο **Ντίτερ Άλτχαους** (Dieter Althaus) είναι Γερμανός πολιτικός που από το 1985 ανήκει στην Χριστιανοδημοκρατική Ένωση. Διετέλεσε πρωθυπουργός του κρατιδίου της Θουριγγίας από το 2003 ως την παραίτησή του, το 2009.

## Καριέρα
Γεννήθηκε στη Χάιλμπαντ Χαϊλιγκενστάτ (Heilbad Heiligenstadt) της Θουριγγίας, στις 29 Ιουνίου του 1958. Δίδαξε Φυσική και Μαθηματικά στην Ανωτάτη Πολυτεχνική Σχολή στην Γκάισμαρ την περίοδο από το 1983 and 1989, όπου ανέλαβε διευθυντής το 1987.

Το 2000 έγινε πρόεδρος του CDU στη Θουριγγία και το 1990 εξελέγη για πρώτη φορά μέλος της τοπικής Βουλής (Landtag). Στην κυβέρνηση του Μπέρνχαρτ Φόγκελ το 1992 έγινε υπουργός παιδείας και πολιτισμού στη Θουριγγία.

Στις 5 Ιουνίου του 2003 εξελέγη ο ίδιος πρωθυπουργός και διαδέχθηκε τον Φόγκελ στο αξίωμα, ο οποίος είχε παραιτηθεί για λόγους ηλικίας. Ο Άλτχαους υπηρέτησε επίσης την περίοδο 2003-04 ως πρόεδρος της Βουλής (Bundesrat).

## Προσωπική ζωή
Παντρεύτηκε την Καταρίνα και απέκτησαν δύο παιδιά. Ενεπλάκη σε ατύχημα ενώ έκανε σκι στη Στυρία της Αυστρίας την 1η Ιανουαρίου του 2009, στο οποίο τραυματίστηκε σοβαρά. Ο Άλτχαους έκανε χιονοδρομία και ξαφνικά πέρασε στο αντίθετο ρεύμα και συγκρούστηκε μετωπικά με μία 41χρονη γυναίκα.. Η γυναίκα υπέκυψε τελικά στα τραύματά της, καθώς δεν φορούσε προστατευτικό κράνος, σε αντίθεση με τον Άλτχαους. Στον πολιτικό επιβλήθηκε πρόστιμο ύψους 33.300 € για ανθρωποκτονία εξ αμελείας.

### Εκλογές 2009 και παραίτηση
Έπειτα από τις βουλευτικές εκλογές στη Θουριγγία, στις 30 Αυγούστου του 2009, το κόμμα του Άλτχαους, το CDU υπέστη βαριά ήττα, καθώς δεν μπόρεσε να συγκεντρώσει ακόμα και τις απαιτούμενες έδρες για το σχηματισμό κυβέρνησης συνασπισμού με το FDP. Ο Άλτχαους υπέβαλε την παραίτησή του από την πρωθυπουργία και από την προεδρία του CDU στη Θουριγγία.

## Παραπομπές


## Εξωτερικοί σύνδεσμοι

*  Προσωπικός ιστότοπος

Κατηγορία:Γερμανοί πολιτικοί
Κουκάκι

Το **Κουκάκι** είναι συνοικία στη νοτιοανατολική πλευρά του λόφου Φιλοπάππου, στην Αθήνα. Συνορεύει με τις περιοχές των Πετραλώνων, της Καλλιθέας, του Νέου Κόσμου, της Ακρόπολης και Μακρυγιάννη και οριοθετείται από τη λεωφόρο Συγγρού. Το Κουκάκι είναι πυκνοδομημένη περιοχή, κορεσμένη ήδη από τις δεκαετίες του 1960 και του 1970. Παραμένει όμως αρκετά ακριβή συνοικία, λόγω τοποθεσίας, καθώς βρίσκεται κάτω από την Ακρόπολη και το Λόφο του Φιλοπάππου και εξαιρετικά κοντά στο ιστορικό κέντρο της Αθήνας. Είναι επίσης ζωντανή περιοχή με πολλές ευκαιρίες για ψώνια και διασκέδαση και συγκεντρώνει μεγάλο αριθμό τουριστών. Από το Κουκάκι διέρχεται η γραμμή 2 του μετρό και εξυπηρετείται από τον σταθμό Συγγρού-Φιξ. Το όνομά του, το οφείλει στη μεγάλη βιοτεχνία κρεβατιών του «Κουκάκη», που λειτουργούσε προπολεμικά στη Συγγρού, στο ύψος του ΦΙΞ. Παρόμοιες ονοματοδοσίες από υπαρκτά επώνυμα, έχουν προκύψει λ.χ. για τα Χαυτεία, για το Γουδί κ.ά.

Στην περιοχή Κουκάκι / Μακρυγιάννη, υπάρχουν πολλά σημεία ενδιαφέροντος, όπως το Μουσείο Συναισθημάτων για Παιδιά και Εφήβους, το Κτίρο Βάιλερ, το Μουσείο της Ακρόπολης, το Εθνικό Μουσείο Σύγχρονης Τέχνης, το Μουσείο Κοσμήματος Ηλία Λαλαούνη κ.α.

Στο Κουκάκι εδρεύει και ο Π.Α.Ο. Κουκακίου. Μια ποδοσφαιρική ομάδα με έτος ίδρυσης το 1957 η οποία όμως υποχρεούται να αγωνίζεται στο Ρουφ λόγο έλλειψης χώρου για ανέγερση γηπέδου στην περιοχή του Κουκακίου.

## Φωτοθήκη

Αρχείο:Home-koykaki.jpg|Κατοικίες στο Κουκάκι
Αρχείο:Katoikies.jpg|Παλαιά σπίτια Αθηναίων
Αρχείο:Koykaki.jpg|Γειτονιά στο Κουκάκι
Αρχείο:Eyaggeliki.jpg|Ευαγγελική Εκκλησία


## Πρόσωπα
* Βασιλική Ανδρίτσου, ηθοποιός 
* Κάλη Δάβρη, ηθοποιός 
* Ζυράννα Ζατέλη, συγγραφέας 
* Δάφνη Μπόκοτα, τηλεπαρουσιάστρια
* Βασιλική Τρουφάκου, ηθοποιός

## Παραπομπές


## Εξωτερικοί σύνδεσμοι

* 

Κατηγορία:Συνοικίες και περιοχές Αθήνας
Άγιος Νικόλαος (Αθήνα)

Ο **Άγιος Νικόλαος** είναι συνοικία της Αθήνας που βρίσκεται ανάμεσα στα Κάτω Πατήσια και την συνοικία του Αγίου Παντελεήμονα και διασχίζεται από την οδό Αχαρνών. 

## Διοικητικά όρια της συνοικίας
Τα διοικητικά όρια της συνοικίας είναι τα εξής: Στο τμήμα μεταξύ της οδού Φυλής και της λεωφόρου Ιωνίας το δυτικό όριο είναι η πλευρά με τους ζυγούς αριθμούς της οδού Θήρας, το ανατολικό η πλευρά με τους μονούς αριθμούς της οδού Νικοπόλεως, το νότιο η πλευρά με τους ζυγούς αριθμούς της λεωφόρου Ιωνίας και το βόρειο η πλευρά με τους μονούς αριθμούς της οδού Φυλής. Στο τμήμα μεταξύ της οδού Φυλής και της οδού Λευκωσίας το δυτικό όριο είναι η πλευρά με τους μονούς αριθμούς της οδού Κύπρου, το ανατολικό η πλευρά με τους μονούς αριθμούς της οδού Νικοπόλεως, το νότιο η πλευρά με τους ζυγούς αριθμούς της οδού Φυλής και το βόρειο η πλευρά με τους μονού αριθμούς της οδού Λευκωσίας. Η οδός Φυλής καταλήγει στην οδό Σύμης κι η οδός Λευκωσίας στην οδό Ουίλιαμ Κινγκ. Στο τμήμα μεταξύ της οδού Ουίλιαμ Κινγκ και της οδού Νικοπόλεως το δυτικό όριο είναι η πλευρά με τους ζυγούς αριθμούς της οδού Ουίλιαμ Κινγκ, το ανατολικό η πλευρά με τους μονούς αριθμούς της οδού Νικοπόλεως και το βόρειο η πλευρά με τους μονούς αριθμούς της οδού Πάτμου.

## Προέλευση του ονόματος της συνοικίας
Πήρε το όνομά της από τον ομώνυμο ναό πάνω στην Αχαρνών. Από την περιοχή διέρχεται ο ηλεκτρικός σιδηρόδρομος και εξυπηρετείται από τον ομώνυμο σταθμό καθώς και πλήθος λεωφορειακών γραμμών.

Κατηγορία:Συνοικίες και περιοχές Αθήνας
Αθηνα
Ομόνοια (συνοικία Αθήνας)

Η **Ομόνοια** είναι συνοικία της Αθήνας, στην Ελλάδα, εκτεινόμενη περιμετρικά της Πλατείας Ομονοίας. Η συγκεκριμένη συνοικία βρίσκεται στο κέντρο της Αθήνας, τοποθεσία από την οποία ξεκινούν οι κύριες λεωφόροι και δρόμοι της πόλης, όπως οι οδοί *[[Οδός Πανεπιστημίου|Πανεπιστημίου]]*, *[[Οδός Σταδίου|Σταδίου]]*, *[[Οδός Αγίου Κωνσταντίνου|Αγίου Κωνσταντίνου]]*, *[[Οδός 3ης Σεπτεμβρίου|3ης Σεπτεμβρίου]]*, *[[Οδός Πειραιώς|Πειραιώς]]* και *[[Οδός Αθηνάς|Αθηνάς]]*.

## Ιστορία

Η πλατεία αποτέλεσε το πρώτο αστικό έργο εντός της περιοχής των Αθηνών το οποίο επιθυμούσε ο Όθων Α΄ της Ελλάδας το 1846. Τα σχέδια χωροθέτησής της, δημιουργήθηκαν από τους Σταμάτη Κλεάνθη και Έντουαρτ Σάουμπερτ. Αρχικώς, η πλατεία ήταν γνωστή ως *Πλατεία Ανακτόρων*, προτού, στη συνέχεια, μετονομαστεί ως *Πλατεία Όθωνος* και, τέλος, το 1862, σε Πλατεία Ομονοίας. Η περιμετρικά της πλατείας περιοχή αναπτύχθηκε με γοργούς ρυθμούς, καθώς ήδη από τα τέλη του 19ου αιώνα η περιμετρικά της πλατείας δόμηση ήταν αρκετά πυκνή. Με σημείο εκκίνησης τα τέλη της δεκαετίας του 1950, υψηλά κτίρια ανεγέρθηκαν περιμετρικά αυτής, μεταβάλλοντας σταδιακά την εικόνα της Πλατείας Ομονοίας προς τη σημερινή εκδοχή της.

Η συνοικία, για καιρό παραμελημένη και τόπος συγκέντρωσης περιθωριακών ανθρώπων, πλέον, εδώ και μερικά χρόνια, γνωρίζει νέα άνθηση και νέο επενδυτικό ενδιαφέρον, με το τελευταίο να εστιάζεται, κυρίως, στους ξενοδοχειακούς και εμπορικούς τομείς.

## Δείτε επίσης
* Πλατεία Ομονοίας
* Σταθμός Ομόνοια (Μετρό Αθήνας)

## Παραπομπές


Κατηγορία:Συνοικίες και περιοχές Αθήνας
Τέλλερβο

Στη φινλανδική μυθολογία, η **Τέλλερβο** είναι θεότητα των δασών. Ανάλογα με το μύθο, είναι είτε σύζυγος είτε κόρη του Τάπιο. Το όνομά της είναι αγνώστου προελεύσεως.

Χαρακτηρίζεται ως χαριτωμένη και γοητευτική σε ομορφιά. Ασχολία της στα δάση ήταν το άρμεγμα των αγελάδων και γενικότερα η προστασία των κοπαδιών. 

## Παραπομπές

## Εξωτερικοί σύνδεσμοι
*Gods of Finnish mythology - Tellervo

Κατηγορία:Φινλανδική μυθολογία
Διαβολολίμανο

Με την ονομασία **Διαβολολίμανο** φέρεται ένας ύφορμος στη Δυτική Σάμο. Απέχει περίπου 2,5 μίλια ΝΔ. από το λιμένα Καρλοβασίου.

Ο ύφορμος αυτός είναι ανοικτός σχεδόν σε όλους τους Βορείους και βορειοδυτικούς ανέμους. Στη πραγματικότητα πρόκειται για δύο αμφίδυμους ορμίσκους που σχηματίζονται μεταξύ δύο ακρωτηρίων της «άκρας μικρό Σαϊτάνι», ανατολικά, και της «άκρας μεγάλο Σαϊτάνι», δυτικά, η οποία και αποτελεί το δυτικό κέρας του κυρίως Διαβολολίμανου. Λόγω του ότι και η θέση του βρίσκεται κοντά στο δυτικό πέρασμα της Σάμου, σχεδόν πάντα παρατηρείται εντός αυτού σάλος ή ακόμα και κυματανάπαλση, που μπορεί να εμφανισθούν και αιφνίδια. Βέβαια τα φαινόμενα αυτά δεν είναι ορατά έξω από τον όρμο που δείχνει αντίθετα να είναι σχετικά ασφαλής για αγκυροβολία ως όρμος καταφυγής. Συνέπεια αυτών είναι τελικά και η ονομασία του.

Επί τουρκοκρατίας και οι Τούρκοι αποκαλούσαν τον ύφορμο αυτόν ταυτόσημα **Σαϊτάν λιμάν** ή **Σεϊτανί λιμάν**, ονομασίες που διατηρούνται μέχρι και σήμερα.

Οι πιο διαδεδομένες ονομασίες, είναι, Μικρό και Μεγάλο Σειτάνι αντίστοιχα. Δεν υπάρχει πρόσβαση μέσω του οδικού δικτύου, ωστόσο μονοπάτια ξεκινούν από το Ποτάμι Καρλοβάσου, τους Κοσμαδέους και τους Δρακαίους. 
right|thumb|250px|Η περιοχή είναι προστατευόμενος βιότοπος με πλούσια χλωρίδα

## Προστατευόμενη τοποθεσία
Η περιοχή είναι προστατευόμενος βιότοπος του δικτύου Natura 2000 με κωδικό GR4120003. Στη χλωρίδα της περιοχής περιλαμβάνονται δάση τραχείων πεύκων και μεσογειακών κυπαρισσίων, τα ενδημικά είδη: Άλυσσος Σάμου (*Alyssum samium*), Ανθέμιδα η ρόδινη, Κονσολίντα της Σάμου, κ.α.Στην περιοχή υπάρχουν αρπακτικά πουλιά και είναι πολύ σημαντικός σταθμός στη μετανάστευση πουλιών. Στην πανίδα της περιοχής περιλαμβάνονται μεσογειακές φώκιες μοναχοί, χελώνες καρέτα καρέτα, και πολλά είδη νυχτερίδων.

## Παραπομπές


Κατηγορία:Γεωγραφία της Σάμου
Σωρός Εχινάδων

Η **Σωρός** είναι ακατοίκητη νησίδα του Ιονίου Πελάγους και ανήκει στο σύμπλεγμα των Εχινάδων. Το υψηλότερο σημείο του είναι 31 μέτρα και η έκταση του 330 στρέμματα. Βρίσκεται δυτικά της Αιτωλοακαρνανίας και διοικητικά ανήκει στον Νομό Κεφαλληνίας.

Όπως κι οι υπόλοιπες Εχινάδες αποτελεί το *Εθνικό Πάρκο Λιμνοθαλασσών Μεσολογγίου−Αιτωλικού, κάτω ρου και εκβολών ποταμών Αχελώου και Ευήνου και νήσων Εχινάδων* και είναι ενταγμένο στο πρόγραμμα Natura 2000  από το οποίο απαγορεύεται κάθε κατασκευή επάνω του. Η Σωρός είναι ιδιόκτητη νήσος από το 1924 , τελευταίος ιδιοκτήτης της είναι ο Βασίλης Τερλέγκας που το αγόρασε το 1990 από τους πρώτους ιδιοκτήτες.

## Αναφορές


Σωρος Εχ
Κατηγορία:Ιδιωτικά νησιά Ελλάδας
Κατηγορία:Εχινάδες
Τέμενος Καλεντέρχανε

Το **Τέμενος Καλεντέρχανε** (Τουρκικά: *Kalenderhane Camii*) είναι ένα τζαμί στην συνοικία του Σεχζαντέ, το οποίο βρίσκεται νοτίως του υδραγωγείου του Ουάλεντος, στην Κωνσταντινούπολη. Πριν την Άλωση της Πόλης ήταν η Βυζαντινή εκκλησία της «*Θεοτόκου Κυριώτισσας*» ή «*Διακονίσσης*», η οποία χρονολογείται από το 12ο αιώνα. Ταυτίζεται επίσης με την Μονή του Χριστού Ακατάληπτου. Λίγο μετά την Άλωση, ο βυζαντινός ναός μετατράπηκε σε ισλαμικό τέμενος.

## Ιστορία
thumb|left|250px|Σχέδιο του Τεμένους το 1877.
Στο βόρειο μέρος του μνημείου έχουν γίνει ανασκαφές και έχουν βρεθεί ερείπια Ρωμαϊκού λουτρού, το οποίο χρονολογείται στα τέλη 4ου και αρχές 5ου αιώνα. Μετά το ρωμαϊκό λουτρό, κατά τον 6ο αιώνα χτίστηκε μια Βυζαντινή βασιλική εκκλησία. Την περίοδο της Εικονομαχίας (743-) άλλη μια εκκλησία χτίστηκε της οποίας το ιερό ενσωματώθηκε στο σημερινό κτήριο.

Κατά την αποκατάσταση-συντήρηση του μνημείου βρέθηκαν τοιχογραφίες με την ζωή του Αγίου Φραγκίσκου της Ασίζης, τα οποία χρονολογούνται από το 1226 (περίοδος της λατινοκρατίας). Επίσης έχει βρεθεί ένα ψηφιδωτό με το Χριστό το οποίο χρονολογείται από το 7ο αιώνα. Το μνημείο έχει ταυτιστεί με την εκκλησία του βυζαντινού μοναστηριού της Παναγίας της Κυριώτισσας. Το μωσαϊκό της «*Θεοτόκου Κυριώτισσας*» βρέθηκε στην κύρια είσοδο που οδηγούσε στο νάρθηκα. Άλλη μια εικόνα της Παναγίας βρέθηκε σε τοιχογραφία σε μια πλευρά του παρεκκλησιού. Σήμερα τα ευρήματα αυτά εκτίθενται στο Αρχαιολογικό μουσείο της Κωνσταντινούπολης.

## Ονομασία
Στα τούρκικα, η μονή σήμερα λέγεται Καλεντέρχανε τζαμί. Πήρε το όνομά της από τους Καλενδέρ, ένα τάγμα Δερβίσηδων, οπαδούς του Ισπανού Άραβα Γιουσούφ από την Ανδαλουσία.

## Σημειώσεις

**α.**Έγινε μελέτη του Καθηγητή Λι Στρίκερ/Lee Striker από το πανεπιστήμιο της Πενσυλβάνια μέσω της συνεργασίας του Dumbarton Oaks Society και του Τεχνικού Πανεπιστημίου της Κωνσταντινούπολης . 


## Παραπομπές



Καλεντερχανε
Τέμενος Σεΐχ Σουλεϊμάν

Το **Τέμενος Σεΐχ Σουλεϊμάν** (Τουρκικά: Şeyh Süleyman Mescidi) βρίσκεται νοτιοδυτικά του Τεμένους Μολλά Ζεϊρέκ. Το κτήριο θεωρείται Βυζαντινής κατασκευής και πιθανολογείται ότι ανήκε στο συγκρότημα των κτηρίων της Μονής Παντοκράτορος Χριστού (σήμερα Τέμενος Μολλά Ζεϊρέκ). Δεν έχει γίνει συστηματική έρευνα του μνημείου αυτού και ούτε η ημερομηνία ανοικοδόμησης αλλά ούτε και η ιδιότητα του κτηρίου είναι γνωστή.

## Η τοποθεσία της μονής
Το κτίριο βρίσκεται περίπου 120 μέτρα πάνω από την Μονή του Παντοκράτορος και επί της δεξιάς πλευράς της λεωφόρου «Ζεϊρέκ μπασή τζαδεσή», δηλ. «Λεωφόρου επί της κορυφής του τεμένους Ζεϊρέκ».

## Περιγραφή της μονής
Το κτίριο είναι μικρό, οκτάγωνο με τρούλο, δέκα περίπου μέτρα μήκους και άλλων τόσων πλάτους. Υπόγεια υπάρχει μια κρύπτη με οκτώ θέσεις τάφων που καλύπτονται από ένα θόλο. Η λιθοδομή του κάτω τμήματος είναι κατασκευασμένη από λαξευτούς λίθους, ενώ το πάνω τμήμα αποτελείται από τούβλα. Μια βυζαντινή κινστέρνα στέκεται ακόμα κοντά στο κτίριο.

Προς ανατολάς, όπου συνήθως είναι το ιερό βήμα, βρίσκεται μια θύρα αποτετειχισμένη. Οι θυρίδες του κτιρίου είναι προς το πάνω μέρος των τοίχων. Από τις ψηλές αυτές αποτετειχισμένες θυρίδες εισέρχεται πλέον άπλετο φως στο χώρο. Το κτίριο σκεπάζεται με κεραμίδια. Μέσα στον μικρό περίβολο, και δυτικά αυτού, βρίσκονται μουσουλμανικοί τάφοι. Από τον περίβολο εισέρχεται κανείς στο εσωτερικό του κτιρίου, δια μίας μικρής θύρας. Στο εσωτερικό του κτηρίου δεν διασώζεται κανένα Βυζαντινό κόσμημα, ούτε ίχνος του θυσιαστηρίου.

## Ιστορία της μονής
Τίποτα δεν είναι γνωστό για την ιστορία αυτού του μικρού οκταγωνικού κτίσματος πριν από το 1453. Σχεδόν σίγουρα ήταν μέρος της μεγάλης Μονής του Παντοκράτορα, που χτίστηκε μεταξύ 1118 και 1124 από την βυζαντινή αυτοκράτειρα Ειρήνη Κομνηνή. Σύμφωνα με ορισμένους μελετητές θα μπορούσε να ήταν ένας τόπος ταφής, ενώ άλλοι πιστεύουν ότι ήταν η παλιά βιβλιοθήκη της μονής (κιτάπ-χανέ).

Λίγο μετά την Άλωση της Κωνσταντινούπολης το 1453, από τον Μωάμεθ Β΄, το κτίριο μετατράπηκε από τους Οθωμανούς σε τέμενος, και σύμφωνα με τον Σεΐδ Αλή, μετατράπηκε από τον Σεΐχ Σουλεϊμάν Χαλίφ (; - 1491). Μετά από τη μεγάλη πυρκαγιά του Τζουμπαλίου, το 1756, το κτίριο αποκαταστάθηκε κατά τη διάρκεια της βασιλείας του σουλτάνου Μουσταφά Γ΄ από τον επίτροπο της Αϊσέ Σουλτάνας, Χασάν Αγά, και αυτό αποδίδεται στον πλησίον μεντρεσέ.

## Κειμήλια της Βιβλιοθήκης
Από τα βυζαντινά κοσμήματα δεν διασώζεται κανένα. Στο εσωτερικό του περιβόλου υπήρχαν κελιά των μοναχών και οίκοι των οθωμανών. Εντός του ναού έχει ταφεί ο Σεΐχ Σουλεϊμάν.

## Παραπομπές


## Πηγές
* 
*
*
*
*
*

Παντοκρατορος
Ιλίσια (Αθήνα)

Τα **Ιλίσια** είναι συνοικία της Αθήνας που βρίσκεται στην ανατολική πλευρά του Δήμου Αθηναίων, ανάμεσα στους Αμπελοκήπους, το Γουδή, του Ζωγράφου, την Καισαριανή, το Χίλτον, τα Κουντουριώτικα και το Παγκράτι.

## Θέση και γενική περιγραφή
Την περιοχή οριοθετούν οι οδοί Βασιλίσσης Σοφίας, Ξενίας, Παπαδιαμαντοπούλου, Νυμφαίου, Ούλωφ Πάλμε, Βασιλέως Αλεξάνδρου. 

Στο τμήμα αυτό της Αθήνας υπήρχε παλιότερα και η φτωχογειτονιά *Αβησσυνία*, η οποία δεν έχει καμία σχέση με την ομώνυμη πλατεία στο Μοναστηράκι. Τα Ιλίσια διέρρεε ο Ιλισός ποταμός, απ' τον οποίο και πήραν το όνομά τους. Σήμερα, ο Ιλισός ρέει κάτω από τις οδούς Ιλισίων, Μιχαλακοπούλου, Βασιλέως Κωνσταντίνου και Καλλιρρόης, διότι από τη δεκαετία του 1960 έχει υπογειοποιηθεί.

Τα Ιλίσια είναι από τις πιο πυκνοκατοικημένες περιοχές της Αθήνας, γεμάτη με πολυώροφα κτίρια και στενούς κατά κύριο λόγο δρόμους. Διαθέτει όμως το πευκόφυτο Άλσος Ιλισίων και τις πλατείες Μαδρίτης και Βραζιλίας με αρκετό πράσινο. Η περιοχή εξυπηρετείται από τους σταθμούς Ευαγγελισμός και Μέγαρο Μουσικής του Μετρό Αθηνών, καθώς και από τις γραμμές των λεωφορείων 220, 221, 235, και 608, όπως και από τρόλεϊ.

Το βόρειο κομμάτι της περιοχής ονομάζεται Άνω Ιλίσια, και ξεκινά από την Ούλωφ Πάλμε και άνω, ο οποίος δρόμος οδηγεί και προς την Πανεπιστημιούπολη Ζωγράφου. Παλαιότερα, η περιοχή ονομαζόταν *Κουπόνια* ή *Καμπούνια.* Σήμερα, τα Άνω Ιλίσια ανήκουν διοικητικά στον δήμο Ζωγράφου.

## Προσωπικότητες της περιοχής
* Μυρτώ Αλικάκη, ηθοποιός
*Γιώργος Αμυράς, δημοσιογράφος και πολιτικός
*Ξένια Καλογεροπούλου, ηθοποιός
*Κωνσταντίνος Καζάκος, ηθοποιός
*Τζένη Καρέζη, ηθοποιός
*Νατάσσα Μποφίλιου, τραγουδίστρια
*Κυριάκος Ποντικέας, υδατοσφαιριστής
*Λήδα Πρωτοψάλτη, ηθοποιός
*Σώτη Τριανταφύλλου, συγγραφέας
*Έλλη Φωτίου, ηθοποιός
*Ελένη Ψυχούλη, γευσιγνώστρια
*Ελεωνόρα Ζουγανέλη
* Γεώργιος Μακρής (ποιητής, 1923-1968)

## Εικόνες

 Katoikies-ilisia.jpg|Παλαιάς αρχιτεκτονικής κτίσμα
 Ilisia-home.jpg|Νεοκλασικό κτίριο
 Nosokomeio.jpg|Το Αιγινήτειο νοσοκομείο
 Dromos.jpg|Διασταύρωση στα Ιλίσια


## Εξωτερικοί σύνδεσμοι
*Αθήνα 
*Ζωγράφου
*Καισαριανή

## Παραπομπές


Κατηγορία:Συνοικίες και περιοχές Αθήνας
Τέμενος Τοκλού Ντεντέ

Ο **ναός της [[Αγία Θέκλα|Αγίας Θέκλας]]** υπήρξε ορθόδοξη χριστιανική εκκλησία στην Κωνσταντινούπολη. Έχει ταυτιστεί με το Ατίκ Μουσταφά Πασά Τζαμί, όπως και με το Τοκλού Ντεντέ Τζαμί, χωρίς ωστόσο να υπάρχει βεβαιότητα.

Ο ναός βρισκόταν στην ενορία «το Έβδομον», που σήμερα λέγεται «Εϊβάν σεράι», και κοινώς «Αϊβασαρή» στο βορειοδυτικό άκρο της Κωνσταντινούπολης. Άλλοι δύο ναοί της Αγίας Θέκλας βρίσκονταν η μία  στα «Κοντάρια» και η άλλη κοντά του Ιουλιανού λιμανιού πίσω από την Σιδηρά Πύλη και δεν πρέπει να συγχέονται με αυτόν. Σύμφωνα με τον Σεΐδ Αλή, στο νεκροταφείο κοντά στο τέμενος απόκειται μαζί με άλλους ο «Αβού Σεϊβέτ, ο Χουρδής», που συνεκστράτευσε μαζί με τον περιβόητο «Χαλέδ» στρατηγού και σύγχρονου προφήτη κατά της Κωνσταντινουπόλεως. Στο μικρό παρατείχισμα σώζεται επίσης αγίασμα του Αγίου Βασιλείου. Το τέμενος είναι λόγω των τάφων του λίαν σεβαστό στους μουσουλμάνους. 

Το μνημείο σε μεγάλο μέρος κατεδαφίστηκε το 1928  .

## Ιστορία του ναού
Η Άννα Κομνηνή μας αναφέρει ότι όταν ο Ισαάκιος Κομνηνός τροπαιοφόρος επέστρεψε από την εκστρατεία του εναντίον των Πετζινάκων αναπαύθηκε μαζί με τον στρατό του στους πρόποδες του λόφου Λοβιτζιού. Τότε τον έπιασε ραγδαία βροχή  και νιφετός, την ημέρα της μνήμης της Αγίας Θέκλης. Ξεχείλισαν οι χείμαρροι και οι ποταμοί και όλο το τοπίο πλημμύρισε με τα νερά της βροχής. Τα ορμητικά νερά, συνοδευόμενα από αστραπές και βροντές παρέσυραν τα άλογα και κόντεψαν να πνίξουν τους στρατιώτες. Ο Ισαάκιος κατέφυγε κάτω από μια βελανιδιά, την οποία όμως εγκατάλειψε λίγο πριν την ξεριζώσει ένας σφοδρός άνεμος. Ο Ισαάκιος θαύμασε που όλοι μείναν σώοι και αβλαβείς, και γι' αυτό, αργότερα στο σημείο αυτό έκτισε την εκκλησία αυτή. Από τον συγγραφέα της συνέχειας του Θεοφάνη όμως ξέρουμε ότι υπήρχε ναός με αυτό το όνομα, τον οποίο είχε ιδρύσει ο Θεόφιλος διακόσια εικοσιεννιά χρόνια πριν από τον Ισαάκιο προς τιμήν της πρωτομάρτυρας Θέκλας και της κόρης του που έφερε το όνομα της Αγίας. Όπως παραδίδει ο Αλέξανδρος Πασπάτης στο έργο του *Βυζαντιναί μελέται Τοπογραφικαί και ιστορικαί*, ο ναός μετατράπηκε σε τέμενος αμέσως μετά την άλωση της Πόλης και ονομάστηκε «Τοκλού Ιμπραχήμ Δεδέ Τζαμί», του οποίου το όνομα επιγράφτηκε πάνω από την μεγάλη θύρα του ναού. Τον καιρό της Άλωσης της Κωνσταντινούπολης από τον Μωάμεθ ο Τοκλού Ιμπραχήμ Δεδέ, ο επιλεγόμενος νικητής (Γαζή) ήταν φύλακας των οθωμανικών τάφων του νεκροταφείου κοντά στον ναό. Το όνομα «Τοκλού» δεν εξηγείται από τα Τούρκικα, αφού το «τοκ» σημαίνει «πλήρης» και δεν σχηματίζει επίθετο. Άρα το «Τοκλού» εικάζεται ότι προέρχεται από το όνομα της Αγίας Θέκλας. Τα εισοδήματα του ναού αφιερώθηκαν στο εκβάφειο του Σουλτάν Βαϊεζήδ. Οι ιεροί αυτοί τάφοι βρίσκονται έξω από τις καθολικές πύλες των Βλαχερνών, μέσα στο Ηράκλειο και Λεόντειο τείχος. Το νεκροταφείο μάλλον προϋπήρχε, αφού είχε προηγηθεί Πολιορκία της Κωνσταντινούπολης το έτος 654, και το μέρος αυτό ήταν έξω από τα τείχη.

## Παραπομπές


## Πηγές
* 

*

Θεκλα
Στέλα Ενάκε

Η **Στέλα Ενάκε** (*Stela Enache*, πραγματικό ονοματεπώνυμο *Steriana Aurelia Bogardo*) είναι Ρουμάνα τραγουδίστρια, γεννημένη στις 24 Ιανουαρίου 1950 στην πόλη Ρεσίτσα της Ρουμανίας. 

## Βιογραφία
Την περίοδο 1964-1967 σπούδασε στη Σχολή Λαϊκής Τέχνης της Ρεσίτσα και αργότερα, την περίοδο 1967-1972, στο Ωδείο της Κλουζ. Το 1971 πήρε μέρος στο Εθνικό φεστιβάλ *Mamaia*, όπου κέρδισε μία θέση στην κατηγορία της ερμηνείας για το τραγούδι με τίτλο *"Să facem florile să cânte"* σε μουσική του Γκεόργκι Γκριγκόριου και για το τραγούδι *"Ţin minte"* σε μουσική του Ράντου Σέρμπαν.

Το 1972 συμμετείχε και πάλι στην ίδια κατηγορία του Φεστιβάλ Mamaia και έλαβε το ίδιο βραβείο. Υπήρξε σολίστ της ορχήστρας υπό τη διεύθυνση του Alexander Imre Electrecord με την οποία έκανε πολλές περιοδείες στη Γερμανία, τη Ρωσία, την Αυστρία, τις σκανδιναβικές χώρες και αλλού.

Το 1973 πήγε στη Γερμανία και στη συνέχεια περιόδευσε σε όλο τον κόσμο. Το 1986 υπέγραψε το πρώτο της συμβόλαιο για εμφανίσεις σε ένα κρουαζιερόπλοιο. Από τότε έχει κάνει εμφανίσεις σε πολλά κρουαζιερόπλοια.

Εμφανίστηκε δίπλα σε μεγάλα ονόματα της μουσικής όπως ο Ζιλμπέρ Μπεκό, η Μίλβα, η Γκλόρια Γκέινορ, η Τζένιφερ Ρας, ο Τόνι Κρίστι, οι Platters, ο Λάιονελ Χάμπτον, η Βίκυ Λέανδρος, ο Αλ Μπάνο κλπ. Στο ρεπερτόριο της έχει πάνω από 500 τραγούδια.

Κατηγορία:Ρουμάνοι τραγουδιστές
Αμαδρυάδες

Οι **Αμαδρυάδες** είναι νύμφες των δασών, που γεννιούνται με τις βελανιδιές (δρυς) και άλλα δέντρα και αναπτύσσονται μαζί τους.  Τα ονόματα τους είναι Καρύα, Βάλανος, Κράνεια, Μορέα, Αίγειρος, Πτελέα κλπ., και είναι όλες κόρες του Οξύλου. Σύμφωνα με μερικές παραδόσεις οι Αμαδρυάδες είναι τα ίδια τα δέντρα ενώ οι Δρυάδες ήταν τα πνεύματα που ζούσαν μέσα στα δέντρα. Με τον θάνατο του δέντρου η Αμαδρυάδα πέθαινε και η Δρυάδα μετακόμιζε σε άλλο δέντρο, για τον λόγο αυτό οι Δρυάδες και άλλες θεότητες τιμωρούσαν τον ένοχο που έκοβε το δέντρο, ένας από αυτούς ήταν ο βασιλεύς Ερυσίχθονας ο Θεσσαλός. Το όνομα *"Αμαδρυάδες"* συντίθεται από το *"Αμά"* που μεταφράζεται ως *"μαζί"* ή *"με"* και το δέντρο *"δρυς"* που σημαίνει *"δεν μπορεί το ένα δίχως το άλλο"*.

## Παραπομπές
 		


## Πηγές

*Brill's New Pauly: Encyclopaedia of the Ancient World. Antiquity, Volume 5, Equ – Has, edited by Hubert Cancik and Helmuth Schneider, Brill, 2004

Κατηγορία:Νύμφες
Δρυάδες

Σύμφωνα με την ελληνική μυθολογία οι **Δρυάδες** (ενικός: η Δρυάς) ήταν Νύμφες των δασών. Το όνομά τους προέρχεται από τη Δρυς. Σύμφωνα με την παράδοση, ήταν νύμφες των δέντρων, ειδικά των βελανιδιών, κάτω από τις οποίες ζούσαν, Οι αρχαίοι τις διέκριναν από τις Αμαδρυάδες, οι οποίες ήταν οι ψυχές των φυτών και ζούσαν όσο και αυτά, ενώ οi Δρυάδες ήταν αθάνατες.

Αν και από τον Όμηρο είναι γνωστές πολλές ονομαστές νύμφες εντούτοις δεν αναφέρονται αυτές. Οι Δρυάδες μαζί με τις Ορειάδες ή Ορεστιάδες συνόδευαν τους Ολύμπιους θεούς στα όρη και τις χαράδρες και ιδιαίτερα συνέρχονταν ερωτικά μέσα σε ωραία σπήλαια με τους Σειληνούς και τον Ερμή, παίζοντας και αστειευόμενες με τον Απόλλωνα, τον Πάνα, τον Πρίαπο κ.ά. Συχνά τις Δρυάδες φαίνεται να τις καταδίωκαν οι Σάτυροι.

Μεταξύ των Δρυάδων γνωστότερες ήταν η Ερατώ, η οποία με τον Αρκάδα απόκτησε τον Αζάνα, τον Αφείδαντα και τον Έλατον, η Φιγαλία και η Τιθορέα από τις οποίες και οι σχετικές πόλεις της Αρκαδίας και της Φωκίδας αντίστοιχα, καθώς και η Ευρυδίκη η σύντροφος του Ορφέα. Οι Δρυάδες καλούνταν επίσης και "Αμαδρυάδες", ή "Αδρυάδες", ή "Δρυμίδες"και συχνά συγχέονταν με τις Ναϊάδες και άλλες Νύμφες, ενώ στη πραγματικότητα δεν ήταν τίποτε άλλο παρά η ανθρωπόμορφη ιδέα του θροΐσματος των φύλλων των δένδρων και των ήχων των υδάτων ιδιαίτερα σε βουνά, ρέματα, σπήλαια, πηγές και χαράδρες που διακόπτουν την ηρεμία και την ησυχία της φύσης.

## Παραπομπές


## Εξωτερικοί σύνδεσμοι
*ένα περίεργο φαινόμενο της λίμνης μας


Κατηγορία:Νύμφες της ελληνικής μυθολογίας
Νεφέλωμα του Αλτήρα

Το **Νεφέλωμα του Αλτήρα** (*Dumbbell Nebula*), γνωστό και ως **Μεσιέ 27 (Μ27)** ή **NGC 6853**, είναι ένα συγκεκριμένο πλανητικό νεφέλωμα στον αστερισμό Αλώπηξ σε ουρανογραφικές συντεταγμένες: ορθή αναφορά **α** = 19h:59min:36sec και απόκλιση **δ** = +22°.43΄.16΄΄ (εποχή 2000.0). Αποτελεί ένα από τα γνωστότερα και πιο «αναγνωρίσιμα» νεφελώματα τέτοιου είδους στους γήινους ουρανούς. Απέχει περίπου 1.360 έτη φωτός από τη Γη. Το απόλυτο μέγεθός του υπολογίζεται σε -0,6 και η μέγιστη διάμετρός του σε 2,9 έτη φωτός.

Το Νεφέλωμα του Αλτήρα υπήρξε το πρώτο πλανητικό νεφέλωμα που ανακαλύφθηκε. Ο αστρονόμος που το ανεκάλυψε ήταν ο Γάλλος Σαρλ Μεσιέ, το έτος 1764. Με φαινόμενο μέγεθος 7,5 και φαινόμενη διάμετρο περίπου 8 × 5,6 λεπτά του τόξου, είναι ορατό με κιάλια και δημοφιλής στόχος για παρατήρηση από ερασιτέχνες αστρονόμους με μικρά τηλεσκόπια.

## Δομή
[thumb|left|Εικόνα του Νεφελώματος του Αλτήρα από το [Ευρωπαϊκό Νότιο Αστεροσκοπείο, που αποκαλύπτει εκτεταμένη εσωτερική δομή και τον κεντρικό αστέρα.Πηγή: ESO]]
Το σήμα του M27 εμφανίζεται ως πεπλατυσμένο σφαιροειδές και το παρατηρούμε από το επίπεδο του ισημερινού του. Το 1992 οι Moreno-Corral et al. υπολόγισαν ότι ο ρυθμός διαστολής του δεν είναι πάνω από 2,3 δευτερόλεπτα του τόξου ανά αιώνα. Από αυτό τον ρυθμό μπορεί να προσδιορισθεί και η ηλικία του σε 14.600 χρόνια το πολύ. Το 1970 οι Bohuski, Smith και Weedman βρήκαν μία ταχύτητα διαστολής 31&nbsp;χιλιόμετρα το δευτερόλεπτο από όπου η *κινηματική ηλικία* του νεφελώματος προκύπτει ότι είναι 9800 έτη περίπου.

### Κόμβοι
[thumb|right|Λεπτομέρεια από το [Διαστημικό Τηλεσκόπιο Χαμπλ που δείχνει κόμβους στο M&nbsp;27.Εικόνα από τον C.R. O'Dell (Πανεπιστήμιο Vanderbilt).]]

Καθώς έχει παρατηρηθεί και σε άλλα κοντινά πλανητικά νεφελώματα, στο Νεφέλωμα του Αλτήρα είναι ορατοί κόμβοι. Η κεντρική περιοχή του παρουσιάζει ένα πλέγμα από φωτεινούς και σκοτεινούς κόμβους με τις σκοτεινές ουρές τους. Υπάρχουν συμμετρικοί και ασύμμετροι κόμβοι (οι τελευταίοι δεν έχουν ουρές. Οι κεφαλές των κόμβων φέρουν φωτεινές αψίδες, που είναι τοπικά μέτωπα φωτοϊονισμού, όπως συμβαίνει και στα Νεφελώματα της Έλικας και του Εσκιμώου.

### Ο κεντρικός αστέρας
Ο κεντρικός αστέρας, ο λευκός νάνος του νεφελώματος, έχει ακτίνα που εκτιμάται σε 0,055 ± 0,02 ηλιακές ακτίνες, εκτίμηση που τον καθιστά τον μεγαλύτερο γνωστό λευκό νάνο (Benedict et al. 2003). Η μάζα του υπολογίσθηκε το 1999 από τον Napiwotzki σε 0,56 ± 0,01 ηλιακή μάζα.

## Δείτε επίσης
* Κατάλογος πλανητικών νεφελωμάτων
* Αντικείμενο Μεσιέ
* Κατάλογος αντικειμένων Μεσιέ
* New General Catalogue

## Εξωτερικοί σύνδεσμοι

* Η σελίδα των SEDS για το M 27 
* M27 Dumbbell Nebula
* M27 Εικόνα από ερασιτεχνικό αστεροσκοπείο
* M27 

Αλτηρ
27
6853
Κατηγορία:Αλώπηξ (αστερισμός)
55P/Τέμπελ-Τατλ

Ο κομήτης **55P/Τέμπελ-Τατλ** (55P/Tempel-Tuttle) (γνωστός απλούστερα ως **Κομήτης Τέμπελ-Τατλ**) ανακαλύφθηκε ανεξάρτητα από τους αστρονόμους Ερνστ Τέμπελ στις 19 Δεκεμβρίου 1865 και Χόρας Παρνέλ Τατλ στις 6 Ιανουαρίου 1866.

Ο μεγάλος ημιάξονας της τροχιάς του κομήτη είναι 10,3345 Α και η εκκεντρότητά της 0,9055. Η περίοδος περιφοράς του κομήτη γύρω από τον Ήλιο είναι 33,2226 γήινα χρόνια. Το επόμενο περιήλιό του θα συμβεί στις 20 Μαΐου 2031.

Ο κομήτης αυτός αποτελεί το ουράνιο σώμα που ευθύνεται για τη βροχή διαττόντων που είναι γνωστή ως «Λεοντίδες». Ο 55P/Τέμπελ-Τατλ παρατηρήθηκε για πρώτη φορά το έτος 1699 από τον Γκότφριντ Κιρχ, αλλά δεν αναγνωρίσθηκε ως περιοδικός κομήτης μέχρι τις ανακαλύψεις από τους Τέμπελ και Τατλ κατά το περιήλιό του το 1866.

Η τροχιά του 55P/Τέμπελ-Τατλ τέμνει τη γήινη τροχιά σχεδόν ακριβώς, έτσι ώστε το υλικό που εκφεύγει από αυτόν δεν έχει διασκορπιστεί πολύ όταν συναντά τη Γη τις χρονιές γύρω στο περιήλιο του κομήτη. Το αποτέλεσμα είναι η απότομη αύξηση του αριθμού των Λεοντίδων κάθε 33 χρόνια.

Τεμπελ-Τατλ